Γεγονότα Αυγούστου 2021

Γεγονότα το 2021 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Αύγουστο του 2021, συνοδευόμενα από τις πηγές μέσω των οποίων μεταδόθηκαν.

 Πόλεμος και επιθέσεις Σε ενέδρα από ισλαμιστές στην περιφέρεια Τιγιαμπερί του Νίγηρα σκοτώνονται 15 άνθρωποι και αγνοούνται άλλοι έξι. (France 24) Ένοπλοι ανοίγουν πυρ στη διάρκεια της κηδείας του μέλους της Χεζμπολάχ Αλί Σιμπλί, με αποτέλεσμα να σκοτωθούν πέντε άτομα, μεταξύ των οποίων και 3 μέλη της οργάνωσης. Ο Σιμπλί δολοφονήθηκε χθες στο Λίβανο. (France 24)Τέχνες και κουλτούρα Η "Ημέρα της Χειραφέτησης" εορτάζεται για πρώτη φορά σε όλο τον Καναδά και αφορά την επέτειο από την κατάργηση της δουλείας το 1834. (Al Jazeera English) Η πρωθυπουργός της Νέας Ζηλανδίας Τζασίντα Άρντερν απολογείται επίσημα στην κοινότητα του Ειρηνικού Ωκεανού για τις επιδρομές της αστυνομίας (Dawn Raids), που έγιναν τη δεκαετία του '70 και είχαν στόχο τους υπηκόους των νησιών του Ειρηνικού, οι οποίοι απελάθηκαν με το πρόσχημα ότι είχε λήξει η άδεια εργασίας τους. (Al Jazeera English)Καταστροφές και δυστυχήματα Για 4η ημέρα συνεχίζονται οι πλημμύρες στην επαρχία Νουριστάν του Αφγανιστάν, με τον αριθμό των θυμάτων να φτάνει τα 113. (Al Jazeera English) Ο αριθμός των νεκρών από τις δασικές πυρκαγιές στη νότια Τουρκία ανέρχεται σε 8. Χιλιάδες τουρίστες απομακρύνονται με τη βοήθεια του Λιμενικού από την Αλικαρνασσό, καθώς οι φλόγες πλησιάζουν επικίνδυνα στο λιμάνι. (Reuters)Νόμος και έγκλημα Στη Μαδαγασκάρη συλλαμβάνονται πέντε υψηλόβαθμοι αξιωματικοί του στρατού και αρκετοί αξιωματικοί της αστυνομίας για ανάμιξη στην αποτυχημένη απόπειρα να δολοφονήσουν τον πρόεδρο της χώρας. Έτσι, ο αριθμός των συλληφθέντων για την υπόθεση φτάνει τους 21. (BBC News)Πολιτική και εκλογές Πραξικόπημα της Μιανμάρ 2021 Με τη συμπλήρωση εξαμήνου από το στρατιωτικό πραξικόπημα στη Μιανμάρ, ο επικεφαλής της στρατιωτικής χούντας Μιν Αούν Χλάιν αυτοδιορίζεται πρωθυπουργός. (Reuters)Αθλητισμός Θερινοί Ολυμπιακοί Αγώνες 2020 Η Αμερικανίδα σφαιροβόλος Ρέιβεν Σόντερς υψώνει και σταυρώνει τους βραχίονές της σε σχήμα Χ στη διάρκεια της τελετής απονομής των μεταλλίων. Οι διαδηλώσεις στο βάθρο απαγορεύονται από τη Διεθνή Ολυμπιακή Επιτροπή, με τη ΔΟΕ να ανακοινώνει τη διενέργεια έρευνας για το περιστατικό. (CNN) Η Λευκορωσίδα σπρίντερ Κριστσίνα Τσιμανούσκαγια απομακρύνεται από τους Αγώνες με απόφαση της Λευκορωσικής Ολυμπιακής Επιτροπής, μετά την κριτική που άσκησε κατά των αξιωματούχων για την είσοδό της στην ομάδα της σκυταλοδρομίας 4Χ400 μέτρων γυναικών χωρίς τη δική της συναίνεση. Η αθλήτρια προσέφυγε στη ΔΟΕ για να βρει υποστήριξη και ζήτησε από την ιαπωνική αστυνομία να την προστατέψει στο Αεροδρόμιο Χανέντα, μετά την άρνησή της να επιβιβαστεί σε πτήση για τη Λευκορωσία. (Deutsche Welle) Ο Ιταλός σπρίντερ Μαρσέλ Τζέικομπς κερδίζει τον αγώνα των 100 μέτρων στον τελικό, ισοφαρίζοντας το ρεκόρ για τον 10ο ταχύτερο άντρα όλων των εποχών. (Reuters) Στο ποδόσφαιρο συλλόγων, οι ΗΠΑ κατακτούν για 7η φορά το CONCACAF Gold Cup νικώντας με 1–0 στην παράταση το Μεξικό. (The Straits Times) Καταστροφές και δυστυχήματα Πλημμύρες στη Χενάν το 2021 Ο αριθμός των νεκρών από τις σφοδρές πλημμύρες που έπηξαν τη Χενάν της Κίνας αυξάνεται στους 302. (BBC News)Υγεία και περιβάλλον Πανδημία COVID-19 Η Κύπρος αρχίζει ένα πρόγραμμα για τον εμβολιασμό των παιδιών ηλικίας μεταξύ 12 και 15 ετών με εμβόλια της Pfizer-BioNTech και της Moderna. Το 20% των περιπτώσεων της COVID-19 σημειώνονται στη χώρα αυτή. (Asian News International)Αθλητισμός Θερινοί Ολυμπιακοί Αγώνες 2020 Οι Ινδονήσιες παίκτριες της αντιπτέρισης Γκρέιζια Πόλιι και Απριγιάνι Ραχάχου κερδίζουν το πρώτο χρυσό μετάλλιο στην αντιπτέριση για την Ινδονησία σε Ολυμπιακούς Αγώνες στο διπλό. Μετά την Κίνα η Ινδονησία γίνεται η δεύτερη χώρα που κερδίζει ολυμπιακό μετάλλιο σε όλες τις κατηγορίες της αντιπτέρισης. (South China Morning Post) Η Νεοζηλανδή Λόρελ Χούμπαρντ γίνεται η πρώτη διαφυλική γυναίκα που αγωνίζεται στους Ολυμπιακούς Αγώνες. (Associated Press) Πόλεμος και επιθέσεις Στον πόλεμο του Αφγανιστάν, ένοπλοι Ταλιμπάν πραγματοποιούν επίθεση αυτοκτονίας στην Καμπούλ, με αποτέλεσμα να σκοτωθούν 13 άτομα, μεταξύ των οποίων και πέντε από τους δράστες. (The Independent)Υγεία και περιβάλλον Πανδημία COVID-19 Τα κρούσματα της COVID-19 στην Ελλάδα ξεπερνούν τις 500.000. (Greek City Times) Οι Νήσοι Σολομώντα κλείνουν επ' αόριστο τα σύνορά τους σε μια προσπάθεια να προλάβουν τη μόλυνση από τη μετάλλαξη Δέλτα του SARS-CoV-2. (RNZ International)Νόμος και έγκλημα Η σπρίντερ Κριστσίνα Τσιμανούσκαγια αποτυγχάνει να συμμετάσχει στους Ολυμπιακούς Αγώνες καθώς η Πολωνία της παραχωρεί άσυλο για ανθρωπιστικούς λόγους ενώ η Διεθνής Ολυμπιακή Επιτροπή διατάζει τη διεξαγωγή έρευνας. Η αθλήτρια αρνήθηκε να επιστρέψει αεροπορικώς στη Λευκορωσία και εισήλθε στην πολωνική πρεσβεία στο Τόκιο, όπου ζήτησε προσωρινό άσυλο από την Ιαπωνία. (Deutsche Welle) Ένας αστυνομικός του αμερικανικού Πενταγώνου τραυματίζεται θανάσιμα από μαχαιριές σε επίθεση που σημειώνεται στο κτήριο του Πενταγώνου και κατά τα φαινόμενα αποτελεί τυχαίο περιστατικό. Ο δράστης αυτοπυροβολείται θανάσιμα με το υπηρεσιακό όπλο του θύματος ενώ τραυματίζεται ένας περαστικός. (CBS News)Επιστήμη και τεχνολογία Εν μέσω ενός καύσωνα χωρίς προηγούμενο, στην Ελλάδα καταγράφεται η υψηλότερη θερμοκρασία, που είναι 46,3°C (115,3 °F) στη Μακρακώμη Φθιώτιδας σύμφωνα με το Εθνικό Αστεροσκοπείο Αθηνών. (Greek Reporter)Αθλητισμός Θερινοί Ολυμπιακοί Αγώνες 2020 Καλλιτεχνική κολύμβηση στους Θερινούς Ολυμπιακούς Αγώνες 2020 Η Ελληνική Ολυμπιακή Επιτροπή αποσύρει όλη την ομάδα από τα αγωνίσματα του ντουέτου και του ομαδικού της καλλιτεχνικής κολύμβησης γυναικών, καθώς βρέθηκαν θετικά στην COVID-19 τέσσερα μέλη της ομάδας. (NPR) Πόλεμος και επιθέσεις Σε επίθεση φανατικών ισλαμιστών σε 4 χωριά και στην πόλη Μαρκογιέ της Μπουρκίνα Φάσο σκοτώνονται 11 πολίτες, 15 στρατιώτες και 4 μέλη της φίλα προσκείμενης στην κυβέρνηση πολιτοφυλακής. Μετά την επίθεση πέφτουν νεκροί από πυροβολισμούς δέκα από τους δράστες. (Al Jazeera English)Καταστροφές και δυστυχήματα Από τη μετωπική σύγκρουση δύο επιβατικών τρένων κοντά στο Μίλαβτσε της Τσεχίας σκοτώνονται 3 άνθρωποι και τραυματίζονται άλλοι 58. (Reuters) Από κεραυνό σε βάρκα καθώς διασκεδάζουν σε γάμο σκοτώνονται 17 άτομα στο βόρειο Μπανγκλαντές. (CNN International)Υγεία και περιβάλλον Πανδημία COVID-19 Στο γαλλικό υπερπόντιο έδαφος της Γουαδελούπης επιβάλλεται απαγορευτικό λόγω της αύξησης στα περιστατικά COVID-19. Ως εκ τούτου, κλείνουν μπαρ, γυμναστήρια, γήπεδα και περιορίζονται οι υπηρεσίες των εστιατορίων μόνο στην προμήθεια μεσημεριανού φαγητού. Απαγορεύεται η κυκλοφορία από τις 8 το βράδυ ως τις 5 το πρωί με εξαίρεση ελάχιστες περιπτώσεις. (Euronews)Διεθνείς σχέσεις Η κυβέρνηση του Σουδάν εγκρίνει ομόφωνα ένα σχέδιο νόμου για ένταξη στο Καταστατικό της Ρώμης του Διεθνούς Ποινικού Δικαστηρίου. (Al Jazeera English)Αθλητισμός Θερινοί Ολυμπιακοί Αγώνες 2020 Επιπτώσεις της πανδημίας του COVID-19 στον αθλητισμό, Συμμετοχή της Ελλάδας στους Θερινούς Ολυμπιακούς Αγώνες 2020, Καλλιτεχνική κολύμβηση στους Θερινούς Ολυμπιακούς Αγώνες 2020 Η Οργανωτική Επιτροπή των Ολυμπιακών και Παραολυμπιακών Αγώνων του Τόκιο επιβεβαιώνει την πρώτη ομαδική μόλυνση από COVID-19 από την έναρξη των Αγώνων, καθώς τέσσερις αθλητές και ένα στέλεχος της ελληνικής ομάδας καλλιτεχνικής κολύμβησης βρέθηκαν θετικά. Τα πέντε άτομα, εκτός από τα άλλα επτά μέλη της ομάδας που βρέθηκαν αρνητικά, απομακρύνθηκαν από το Ολυμπιακό χωριό και βρίσκονται σε προληπτική απομόνωση. (United Press International) Πόλεμος και επιθέσεις Σε επίθεση της Μπόκο Χαράμ στη διάρκεια τακτικής περιπολίας κοντά στη Λίμνη Τσαντ σκοτώνονται τουλάχιστον 20 στρατιώτες του Τσαντ. (Reuters)Καταστροφές και δυστυχήματα Δασικές πυρκαγιές στην Τουρκία το 2021 Εκατοντάδες εργαζόμενοι και κάτοικοι απομακρύνονται καθώς μια πυρκαγιά πλησιάζει σε εργοστάσιο παραγωγής ενέργειας που λειτουργεί με κάρβουνο στην Επαρχία Μούγλα. Περισσότεροι από 36.000 άνθρωποι απομακρύνθηκαν στην επαρχία, καθώς ο πρόεδρος Ρετζέπ Ταγίπ Ερντογάν δηλώνει ότι οι δασικές πυρκαγιές είναι οι χειρότερες στην τουρκική ιστορία. (Reuters) Δασικές πυρκαγιές στην Ελλάδα το 2021 Οι κάτοικοι στην Αθήνα ειδοποιούνται να παραμείνουν μέσα στα σπίτια τους λόγω του καπνού από τις δασικές πυρκαγιές που κατακαίουν τα περίχωρα της πόλης. Περισσότεροι από 500 πυροσβέστες δίνουν μάχη με τη φωτιά στην Πάρνηθα, ενώ το προάστιο Βαρυμπόμπη εκκενώνεται από τους κατοίκους. (EU Reporter) Χιλιάδες δασοπυροσβέστες και πυροσβεστικά αεροσκάφη στέλνονται στην Ιταλία, η οποία πλήττεται από καύσωνα χωρίς προηγούμενο και δασικές πυρκαγιές. Στη Σαρδηνία και στη Σικελία απομακρύνονται από τις εστίες τους χιλιάδες άτομα λόγω των πυρκαγιών.(Voice of America)Υγεία και περιβάλλον Πανδημία COVID-19 Στη Φινλανδία επιβάλλεται περιορισμός στις ώρες λειτουργίας σε μπαρ και εστιατόρια στα νοτιοδυτικά της χώρας, στο Πίρκανμαα, την Κιμενλάακσο και στη μητροπολιτική περιοχή του Ελσίνκι λόγω της αύξησης στα κρούσματα COVID-19 στις περιοχές αυτές. Έτσι, τα μπαρ θα κλείνουν στις 10 μ. μ. και τα εστιατόρια στις 11 μ.μ., απαγορεύεται το καραόκε και ο χορός εντός των μαγαζιών από τις 8 Αυγούστου και μετά. (Yle) Η αυστραλιανή πολιτεία Βικτώρια εισέρχεται για 6η φορά από την έναρξη της πανδημίας σε καθολικό απαγορευτικό λόγω της ανεξήγητης αύξησης στον αριθμό των κρουσμάτων. (ABC News Australia)Νόμος και έγκλημα Ο πρωθυπουργός του Αγίου Βικεντίου και Γρεναδίνων Ραλφ Γκονσάλβες τραυματίζεται κατά τη διάρκεια διαμαρτυριών εναντίον των αλλαγών στον Νόμο για τη Δημόσια Υγεία, που περιλαμβάνει τον υποχρεωτικό εμβολιασμό κατά της COVID-19 για τους εργαζόμενους στο δημόσιο τομέα και όσους βρίσκονται σε «θέσεις εργασίας πρώτης γραμμής». Ο πρωθυπουργός έλαβε θεραπεία για τραύμα στο κεφάλι. (Caribbean National Weekly)Πολιτική και εκλογές Ιρανικές προεδρικές εκλογές 2021 Ο σκληροπυρηνικός κληρικός Εμπραχίμ Ραΐσι ορκίζεται επίσημα ως ο 8ος πρόεδρος του Ιράν μετά την έγκρισή του από τον ανώτατο θρησκευτικό ηγέτη Αλί Χαμενεΐ. (Deutsche Welle)Αθλητισμός Θερινοί Ολυμπιακοί Αγώνες 2020 Ο αθλητής του στίβου Ι Φαμπρίς Ζανγκό κερδίζει την 3η θέση στο τριπλούν των ανδρών, χαρίζοντας το πρώτο μετάλλιο σε Ολυμπιακούς Αγώνες για την Μπουρκίνα Φάσο. (The Punch) Πόλεμος και επιθέσεις Στο Αφγανιστάν δολοφονείται στην Καμπούλ από τους Ταλιμπάν ο Ντάουα Χαν Μεναπάλ, επικεφαλής του Κέντρου Ενημέρωσης και Κυβερνητικών ΜΜΕ. (Reuters)Καταστροφές και δυστυχήματα Δασικές πυρκαγιές το 2021 Δασικές πυρκαγιές στην Ελλάδα το 2021 Μαζικές εκκενώσεις γίνονται στα βόρεια προάστια της Αθήνας καθώς δασικές πυρκαγιές συνεχίζουν να καίνε στα περίχωρα της πρωτεύουσας. Ένας εθελοντής πυροσβέστης σκοτώνεται όταν πέφτει στο κεφάλι του ένα γυμνό καλώδιο της ΔΕΗ, ενώ το δεύτερο θύμα είναι ο βιομήχανος Κώστας Μίχαλος, ο οποίος πέφτει νεκρός από ανακοπή καρδιάς στο εργοστάσιό του. Άλλα δώδεκα άτομα τραυματίζονται. (BBC) Μεγάλες πυρκαγιές καίνε την Καλαβρία της Ιταλίας, με 2 θύματα στη Ρέτζιο Καλάμπρια. (Il Fatto Quotidiano)Υγεία και περιβάλλον Πανδημία COVID-19 Τα κρούσματα COVID-19 στην Ιαπωνία ξεπερνούν το 1 εκατομμύριο. (CBC News) Στο Βέλγιο πεθαίνουν 7 άτομα που βρίσκονταν σε οίκο φροντίδας στο Νόσεγκεμ και είχαν εμβολιαστεί για COVID-19. Ο θάνατός τους οφείλεται στο κολομβιανό μεταλλαγμένο στέλεχος που κόλλησαν. (Newsweek) Στην Ελλάδα επιβάλλεται απαγόρευση κυκλοφορίας και πλήρης απαγόρευση της μουσικής σε χώρους διασκέδασης και ψυχαγωγίας στην Κρήτη και τη Ζάκυνθο προκειμένου να μειωθεί η διασπορά της COVID-19. Τα εν λόγω μέτρα θα ισχύσουν ως τις 13 Αυγούστου. (Reuters) Οι ΗΠΑ ανακοινώνουν ότι το 50% των Αμερικανών έχουν εμβολιαστεί πλήρως για την COVID-19. (VOA)Διεθνείς σχέσεις Ανοίγουν στα Φίτζι οι εργασίες του Φόρουμ του Ειρηνικού Ωκεανού με ομιλία του Αμερικανού προέδρου Τζο Μπάιντεν. Ο Μπάιντεν καλεί τις Ομόσπονδες Πολιτείες Μικρονησίας να γίνουν ξανά μέλος του Φόρουμ. (RNZ)Πολιτική και εκλογές Μολδαβικές βουλευτικές εκλογές 2021 Το κοινοβούλιο της Μολδαβίας εκλέγει τη Νατάλια Γκαβριλίτσα στην πρωθυπουργία της χώρας. (Reuters)Αθλητισμός Θερινοί Ολυμπιακοί Αγώνες 2020 Η Καναδή αθλήτρια του ποδοσφαίρου Quinn γίνεται η πρώτη φανερά διαφυλική και χωρίς γένος (ούτε αρσενικό ούτε θηλυκό) αθλήτρια που κερδίζει μετάλλιο σε Ολυμπιακούς Αγώνες. Ειδικότερα, κατακτά το χρυσό μετάλλιο στον τελικό του ποδοσφαίρου γυναικών με την εθνική ομάδα της χώρας της. (NBC News) Πόλεμος και επιθέσεις Σε συγκρούσεις που ξεσπούν ανάμεσα σε δύο αντιμαχόμενες φατρίες του κόμματος SPLA-IO στο Νότιο Σουδάν σκοτώνονται 32 άτομα. (Al Jazeera)Καταστροφές και δυστυχήματα Δασικές πυρκαγιές το 2021 Δασικές πυρκαγιές στην Ελλάδα το 2021 Συνεχίζονται τα μέτωπα με δασικές πυρκαγιές στην Ελλάδα. Για 5η μέρα συνεχίζει να καίει η φωτιά στην Εύβοια έχοντας κατακάψει εκατοντάδες χιλιάδες στρέμματα πρασίνου, ενώ δεν έχουν τεθεί υπό έλεγχο ακόμα οι φωτιές στην Ηλεία.(in.gr) Πόλεμος και επιθέσεις Πόλεμος στο Μαλί Τουλάχιστον 51 άτομα σκοτώνονται σε επιθέσεις φανατικών ισλαμιστών σε τρία χωριά στο κεντρικό Μαλί στα σύνορα με τον Νίγηρα. Πρόκειται για μία από τις τρομοκρατικές επιθέσεις με τα περισσότερα θύματα στην περιοχή. (Reuters)Αθλητισμός Θερινοί Ολυμπιακοί Αγώνες 2020 Ολοκληρώνονται επίσημα στο Τόκιο με την τελετή λήξης οι Θερινοί Ολυμπιακοί Αγώνες του 2020. Οι ΗΠΑ κερδίζουν τα περισσότερα μετάλλια και τα πιο πολλά χρυσά, με 113 στο σύνολο, από τα οποία τα 39 χρυσά. Η Ολυμπιακή Σημαία παραδίδεται στη δήμαρχο Παρισίων Αν Ινταλγκό, για να προετοιμάσει τους αγώνες του 2024. (NBC News) Πόλεμος και επιθέσεις Βίαια επεισόδια ξεσπούν στον Λίβανο εξαιτίας των σοβαρών ελλείψεων στα καύσιμα που επηρεάζουν τη χώρα, με αποτέλεσμα 3 νεκρούς.(Al Jazeera) Υγεία και περιβάλλον Το Παλάου φτάνει την ανοσία της αγέλης καθώς το 80% του ενήλικου πληθυσμού του έχει εμβολιαστεί κατά της COVID-19. (RNZ) Η Γουινέα αναφέρει τον πρώτο θάνατο στη Δυτική Αφρική από τον ιό Μάρμπουργκ μετά το θάνατο ενός ατόμου από αιμορραγικό πυρετό. (AP)Καταστροφές και δυστυχήματα Στην Αλγερία επτά άτομα πεθαίνουν από τις δασικές πυρκαγιές στην επαρχία Τιζί Ουζού της αφρικανικής χώρας. (Al Jazeera)Διεθνείς σχέσεις Ο Καναδάς ανοίγει ξανά τα σύνορά του για τους Αμερικανούς και τους μόνιμους κατοίκους που είναι πλήρως εμβολιασμένοι για την COVID-19. (MarketWatch) Η Νικαράγουα ανακαλεί για διαβουλεύσεις τους πρεσβευτές της σε Αργεντινή, Κολομβία, Κόστα Ρίκα και Μεξικό, λίγο μετά τη λήψη παρόμοιων μέτρων με ανάκληση πρεσβευτών από τις εν λόγω χώρες αναφορικά με το κυνήγι και τις διώξεις κατά της αντιπολίτευσης στη Νικαράγουα. (Reuters) Υγεία και περιβάλλον Πανδημία COVID-19 Τα Φίτζι ξεπερνούν τους 300 θανάτους από COVID-19. (RNZ) Επιβάλλεται απαγορευτικό στο γαλλικό υπερπόντιο έδαφος της Μαρτινίκας διάρκειας τριών εβδομάδων, προκειμένου να σταματήσει η διασπορά της COVID-19. (Radio France Internationale)Πολιτική και εκλογές Ο Άντριου Κουόμο ανακοινώνει ότι θα παραιτηθεί από κυβερνήτης της Νέας Υόρκης έπειτα από καταγγελίες εναντίον του και μια έκθεση της γενικής εισαγγελέα της Νέας Υόρκης Λετίσια Τζέιμς, που τον κατηγορεί ότι κακοποίησε σεξουαλικά 11 γυναίκες κατά τη διάρκεια της θητείας του. Η παραίτησή του θα τεθεί σε ισχύ στις 24 Αυγούστου και θα αναλάβει ως η πρώτη γυναίκα κυβερνήτρια της Νέας Υόρκης στα χρονικά η αντικυβερνήτρια Κάθι Χότσουλ. (NBC News) Καταρρέει η κυβέρνηση της Πολωνίας έπειτα από την απόλυση του αντιπροέδρου της κυβέρνησης (και αρχηγό του κόμματος Συμφωνία, εταίρου του κυβερνητικού συνασπισμού) Γιαροσλάβ Γκόβιν από τον πρωθυπουργό Ματέους Μοραβιέτσκι. (Politico) Καταστροφές και δυστυχήματα Δασικές πυρκαγιές το 2021 Δασικές πυρκαγιές στην Αλγερία το 2021 Ο αριθμός των νεκρών από τις δασικές πυρκαγιές στη βόρεια Αλγερία αυξάνεται στους 65, καθώς η χώρα πολεμά με 69 φωτιές για 4η συνεχή ημέρα. Ο πρόεδρος Αμπντελματζίντ Τεμπούν κηρύσσει τριήμερο εθνικό πένθος για τα θύματα των δασικών πυρκαγιών. (BBC News) Άλλα δύο άτομα πεθαίνουν στην Καλαβρία της Ιταλίας, κάτι που ανεβάζει τον αριθμό των θυμάτων σε 4. Στο μεταξύ, στη Σικελία πεθαίνει ένας άνδρας από πυρκαγιά. (The Guardian) Τουλάχιστον 10 άτομα σκοτώνονται και δεκάδες άλλων τραυματίζονται κάτω από τα συντρίμμια έπειτα από κατολίσθηση στην πολιτεία Χιματσάλ Πραντές της Ινδίας. (BBC News)Επιστήμη και τεχνολογία Καταγράφεται στην Τυνησία (στην πόλη Καϊρουάν) η υψηλότερη θερμοκρασία στα χρονικά (50,3 βαθμών Κελσίου/122,3°F) εν μέσω ενός καύσωνα άνευ προηγουμένου. (AllAfrica) Εν μέσω ενός καύσωνα άνευ προηγουμένου, οι αρχές στη Σικελία αναφέρουν τη θερμοκρασία των 48,8°C (119,8°F). Εάν επιβεβαιωθεί από τον Παγκόσμιο Οργανισμό Μετεωρολογίας, θα γίνει η υψηλότερη θερμοκρασία που καταγράφηκε ποτέ τόσο στην Ιταλία όσο και στην Ευρώπη.(BBC News) Πόλεμος και επιθέσεις Έξι άτομα, μεταξύ των οποίων και ο ένοπλος, σκοτώνονται και άλλα δύο τραυματίζονται σε επεισόδιο μαζικών πυροβολισμών στο Πλίμουθ του Ντέβον της Αγγλίας. Σύμφωνα με αυτόπτες μάρτυρες οι πυροβολισμοί ξεκίνησαν σε μία οικία και στη συνέχεια ο δράστης "άρχισε να πυροβολεί αδιακρίτως" στο δρόμο.(BBC News) Νόμος και έγκλημα Δασικές πυρκαγιές στην Αλγερία το 2021 Ο Αλγερινός πρόεδρος Αμπντελματζίντ Τεμπούν, σε τηλεοπτικό του διάγγελμα, ανακοινώνει ότι συνελήφθησαν 22 άτομα επειδή προκάλεσαν τις πυρκαγιές, που έχουν αφήσει πίσω τους έως τώρα 65 νεκρούς. (Reuters)Πολιτική και εκλογές Πολιτικός αντίκτυπος της πανδημίας COVID-19 Στη Μαδαγασκάρη ο πρόεδρος Αντρί Ραζοελίνα απολύει σύσσωμη την κυβέρνησή του επικαλούμενος τις "κυβερνητικές αποτυχίες" καθώς η χώρα παλεύει με τις ελλείψεις τροφίμων, τον αυξανόμενο αριθμό κρουσμάτων της COVID-19 και την πολιτική κρίση για ένα σχέδιο που ξεσκεπάστηκε με σκοπό τη δολοφονία του προέδρου. (France 24) Πόλεμος και επιθέσεις Πόλεμος του Σινά Οκτώ στρατιώτες σκοτώνονται και άλλοι έξι τραυματίζονται από την έκρηξη βόμβας στη Ράφα της Αιγύπτου. Το Ισλαμικό Κράτος αναλαμβάνει την ευθύνη για την επίθεση. (Al Jazeera)Καταστροφές και δυστυχήματα Σφοδρές βροχοπτώσεις στις πόλεις της επαρχίας Χουμπέι στην Κίνα έχουν ως αποτέλεσμα άλλους 21 νεκρούς και 6.000 να εγκαταλείψουν τα σπίτια τους. (Al Jazeera) Στη Σαχά της Ρωσίας κηρύσσεται μια δημόσια αργία, καθώς οι κάτοικοι διατάζονται να παραμείνουν στα σπίτια τους λόγω της εξάπλωσης των δασικών πυρκαγιώ. Οι φωτιές στη Σιβηρία είναι πλέον μεγαλύτερες σε έκταση από το συνολικό μέγεθος όλων των πυρκαγιών στον υπόλοιπο κόσμο. (The Guardian) (ABC News) Καταστροφές και δυστυχήματα Σεισμός της Αϊτής το 2021 Σεισμός μεγέθους 7,2 Ρίχτερ πλήττει την Πτι Τρου ντε Νιπ της Αϊτής με αποτέλεσμα να σκοτωθούν τουλάχιστον 304 άτομα και περισσότερα από άλλα 1.800 τραυματίζονται. Ο σεισμός γίνεται αισθητός σε ολόκληρη την Καραϊβική. Δεν εκδίδεται προειδοποίηση για τσουνάμι. (Reuters) (BBC) Ο αριθμός των νεκρών από τις πλημμύρες στην επαρχία Κασταμονή και Σινώπη της Τουρκίας αυξάνεται στους 57. (Al Jazeera) Από πτώση πυροσβεστικού αεροσκάφους στην Καχραμανμαράς σκοτώνονται και οι 8 επιβαίνοντες σε αυτό, ανάμεσα στους οποίους και πέντε Ρώσοι. (Al Jazeera)Από την ανάφλεξη βυτιοφόρου καυσίμων στην επαρχία Ακάρ του Λιβάνου σκοτώνονται τουλάχιστον 28 άτομα και τραυματίζονται άλλα 79. (Reuters) Έντεκα άτομα σκοτώνονται από τα κύματα στις ακτές της Ζανγκζού στη Φουτζιάν της Κίνας. (China Daily)Υγεία και περιβάλλον Το πρώτο κρούσμα του αιμορραγικού ιού Έμπολα από το 1994 αναφέρεται στην Ακτή Ελεφαντοστού σε μία 18χρονη που ήλθε από τη Γουινέα και νοσηλεύεται στο Αμπιτζάν. (Reuters)Πολιτική και εκλογές Γενικές εκλογές στη Ζάμπια 2021 Ο πρόεδρος της Ζάμπιας Έντγκαρ Λούνγκου κηρύσσει ότι οι εκλογές της περασμένης Πέμπτης δεν ήταν "ελεύθερες ή δίκαιες", επικαλούμενος την εκλογική βία που σημειώθηκε σε τρεις επαρχίες, όπως τον ξυλοδαρμό εκλογικών αξιωματούχων του κόμματός του, που είναι το Πατριωτικό Μέτωπο. Τα πρώτα αποτελέσματα έδειξαν ότι ο Λούνγκου είναι δεύτερος, πίσω από τον επιχειρηματία Χακαΐντε Χιτσιλέμα.(Reuters) Πόλεμος και επιθέσεις Πόλεμος στο Αφγανιστάν Οι Ταλιμπάν μπαίνουν στην Καμπούλ και καταλαμβάνουν το Προεδρικό Μέγαρο, ανατρέποντας την κυβέρνηση. (Sky News) (The Washington Post) Ο πρόεδρος Ασράφ Γκάνι και ο αντιπρόεδρος Αμρουλάχ Σαλέχ εγκαταλείπουν το Αφγανιστάν και καταφεύγουν στο Τατζικιστάν. (BBC) Ο πρόεδρος του Αφγανιστάν Ασράφ Γκάνι είχε συμφωνήσει νωρίτερα να παραιτηθεί και να σχηματιστεί μια ομάδα διαπραγματευτών, επιτρέποντας μια μεταβατική κυβέρνηση των Ταλιμπάν. Ανάμεσα στους διαπραγματευτές βρισκόταν και ο πρώτος πρόεδρος του Αφγανιστάν μετά την αμερικανική εισβολή του 2001 Χαμίντ Καρζάι. (TOLO News) Οι Ταλιμπάν διατάζουν τους μαχητές τους "να μην εισέλθουν στην Καμπούλ με τη βία" και "να περιμένουν την ειρηνική μετάβαση σε άλλο καθεστώς". (TOLO News)Καταστροφές και δυστυχήματα Από σφοδρές βροχοπτώσεις προξενείται κατολίσθηση στην Οκάγια της περιφέρειας Ναγκάνο στην Ιαπωνία και πεθαίνουν 3 άτομα, ανάμεσα στα οποία και ένα παιδί κάτω των 10 ετών. (Reuters) Από την ανατροπή επιβατηγού λεωφορείου σε αυτοκινητόδρομο δυτικά της Βουδαπέστης σκοτώνονται 8 άτομα και δεκάδες άλλα τραυματίζονται.(Reuters)Πολιτική και εκλογές Καναδικές ομοσπονδιακές εκλογές 2021 Ο Καναδός πρωθυπουργός Τζάστιν Τριντό διαλύει τη Βουλή των Κοινοτήτων και προκηρύσσει πρόωρες εκλογές για τις 20 Σεπτεμβρίου. (CBC News)Επιστήμη και τεχνολογία Η υψηλότερη θερμοκρασία στα ισπανικά χρονικά καταγράφεται στο Μοντόρο της επαρχίας Κόρδοβα και είναι 47,4°C (117,3°F) εν μέσω ενός ιστορικού κύματος καύσωνα. (El Periódico) Πόλεμος και επιθέσεις Πόλεμος στο Αφγανιστάν Πτώση της Καμπούλ Αμερικανικά στρατεύματα σκοτώνουν με πυροβολισμούς δύο "ένοπλους άντρες" στο Διεθνές Αεροδρόμιο Χαμίντ Καρζάι καθώς συνεχίζουν να φεύγουν από εκεί, εγκαταλείποντας τη χώρα, Δυτικοί διπλωμάτες και σύμμαχοι Αφγανοί. (Wall Street Journal) Σε διάγγελμά του προς τον αμερικανικό λαό μετά την απόφασή του να αποχωρήσουν οι ΗΠΑ από το Αφγανιστάν, ο πρόεδρος των ΗΠΑ Τζο Μπάιντεν παραδέχεται ότι η πτώση της κυβέρνησης έγινε πιο γρήγορα από το αναμενόμενο. (The Independent) (USA Today) Τέσσερις Παλαιστίνιοι σκοτώνονται και άλλος ένας τραυματίζεται σοβαρά σε επιδρομή της ισραηλινής μεθοριακής αστυνομίας σε προσφυγικό στρατόπεδο στην Τζενίν της κατεχόμενης Δυτικής Όχθης. Η επιδρομή έγινε για τη σύλληψη ενός μέλους της Χαμάς. (BBC)Καταστροφές και δυστυχήματα Σεισμός της Αϊτής το 2021 Ο αριθμός των νεκρών από τον προχθεσινό σεισμό που έπληξε την Αϊτή αυξάνεται στους 1.297. Οι τραυματίες ξεπερνούν τις 5.700. (BBC)Πολιτική και εκλογές Ο πρωθυπουργός της Μαλαισίας Μαχιαντίν Γιασίν παραιτείται και καταρρέει η κυβέρνηση συνασπισμού υπό το Perikatan Nasional. Ο Γιασίν θα παραμείνει πρωθυπουργός προσωρινά μέχρι το σχηματισμό νέας κυβέρνησης. (CNA) Πόλεμος και επιθέσεις Πόλεμος του Αφγανιστάν Οι Ταλιμπάν ανακοινώνουν αμνηστία ανά το Αφγανιστάν και προτρέπουν τις γυναίκες να λάβουν μέρος στην κυβέρνησή τους (Kyodo News) (KSTP-TV) Επίσης οι Ταλιμπάν υπόσχονται την επιστροφή των κοριτσιών στα σχολεία και ότι θα σεβαστούν τα δικαιώματα των γυναικών. (Associated Press) Ο Αμράλα Σαλέχ, ο οποίος υπηρέτησε ως Πρώτος Αντιπρόεδρος επί προεδρίας Γκάνι, ισχυρίζεται στο Twitter ότι ο ίδιος είναι προσωρινός πρόεδρος του Αφγανιστάν και αρνείται να αναγνωρίσει το καθεστώς των Ταλιμπάν. (Hindustan Times)Καταστροφές και δυστυχήματα Στη Ρωσία βρίσκονται νεκροί και οι 8 αγνοούμενοι μετά τη συντριβή του ελικοπτέρου τους, έξι μέρες πριν, στη Λίμνη Κουρίλε στο Καμτσάτκα Κράι,Στο ελικόπτερο επέβαιναν άλλα οκτώ άτομα, τα οποία επέζησαν. (Wral) Αρχειοθετήθηκε 2021-08-18 στο Wayback Machine. Από την ανατροπή βάρκας με πολλά άτομα στις ακτές της Μαυριτανίας εκφράζονται φόβοι για τον θάνατο των 47 εξ αυτών. Το Μαυριτανικό Λιμενικόδιασώζει αρκετά άλλα άτομα από τη θάλασσα. Το σκάφος είχε αναχωρήσει από τη Δυτική Σαχάρα με προορισμό τις Κανάριες Νήσους στην Ισπανία. (Reuters) Πολιτική και εκλογές Ο υπουργός Εξωτερικών του Περού Έκτορ Μπέχαρ παραιτείται έπειτα από τη δημοσίευση ενός βίντεο στα τοπικά ΜΜΕ, στο οποίο ο ίδιος ισχυρίζεται ότι η αντάρτικη οργάνωση Φωτεινό Μονοπάτι δεν κατέρρευσε λόγω της CIA και επειδή ήταν επικριτικός και για το Πολεμικό Ναυτικό της χώρας. (Bloomberg)Επιστήμη και τεχνολογία Ερευνητές του Πανεπιστημίου Εφαρμοσμένων Επιστημών του Γκραουμπουέντεν ανακοινώνουν ένα νέο παγκόσμιο ρεκόρ υπολογισμού του αριθμού π, με 62,8 τρισεκατομμύρια ψηφία. (The Guardian) Πόλεμος και επιθέσεις Πόλεμος του Αφγανιστάν Τρία άτομα σκοτώνονται και άλλα 12 τραυματίζονται από πυρά στη διάρκεια διαδήλωσης από πολίτες στην Τζαλαλαμπάντ εναντίον της αντικατάστασης της εθνικής σημαίας από τη σημαία των Ταλιμπάν. (Reuters) Τα Ενωμένα Αραβικά Εμιράτα επιβεβαιώνουν ότι υποδέχθηκαν τον πρώην πρόεδρο Ασράφ Γκάνι και την οικογένειά του για ανθρωπιστικούς λόγους. (Reuters) Ο πρώην πρόεδρος Γκάνι αναφέρει ότι εγκατέλειψε τη χώρα του προκειμένου να μην λιντσαριστεί. Επίσης, αρνήθηκε ότι έφυγε από τη χώρα φορτωμένος με μετρητά και αναφέρει ότι βρίσκεται σε συνομιλίες για την επιστροφή του στο Αφγανιστάν. (The New York Times) Σε συγκρούσεις μεταξύ του στρατού της Μπουρκίνα Φάσο και τζιχαντιστών που συνδέονται με την Αλ Κάιντα και το ΙΚΙΛ σκοτώνονται δεκάδες ανθρώπων. Σε μια επίθεση στη βόρεια πόλη Αρμπίντα οι φανατικοί ισλαμιστές σκοτώνουν 30 πολίτες, 14 στρατιώτες και 3 φιλοκυβερνητικούς άντρες της πολιτοφυλακής. (Reuters)Καταστροφές και δυστυχήματα Στη Γαλλία δύο άτομα πεθαίνουν σε δασικές πυρκαγιές κοντά στο Σαν Τροπέ. (The Guardian) Από πλημμύρες που προξενούνται λόγω καταρρακτωδών βροχών πεθαίνουν τουλάχιστον επτά άτομα στην αιθιοπική πρωτεύουσα Αντίς Αμπέμπα. (Al Jazeera)Υγεία και περιβάλλον Πανδημία COVID-19 Η Νεοζηλανδή πρωθυπουργός Τζασίντα Άρντερν ανακοινώνει την επιβολή ενός έκτακτου απαγορευτικού διάρκειας μίας εβδομάδας στο Όκλαντ και στη χερσόνησο Κορομάντελ, εξαιτίας της χθεσινής αναφοράς της πρώτης έπειτα από ένα εξάμηνο μόλυνσης από COVID-19 στην κοινότητα (για πρώτη φορά του μεταλλαγμένου στελέχους Δέλτα). Το απαγορευτικό θα διαρκέσει επί τριήμερο για την υπόλοιπη χώρα. (ABC News Australia) (Times of Oman) Πόλεμος και επιθέσεις Πόλεμος του Αφγανιστάν Ένας μαχητής Ταλιμπάν μαχαιρώνεται από διαδηλωτές στην Ασανταμπάντ κατά τη διάρκεια των εορτασμών της Ημέρας Ανεξαρτησίας του Αφγανιστάν. Μετά το μαχαίρωμα οι Ταλιμπάν ανοίγουν πυρ εναντίον του πλήθους, σκοτώνοντας 2 άτομα και τραυματίζοντας άλλα οκτώ. Στην Τζαλαλαμπάντ τραυματίζονται δύο άτομα στη διάρκεια διαδήλωσης. (Al Jazeera) Σε επιπλέον περιστατικά στο αεροδρόμιο της Καμπούλ, κατά την προσπάθεια πολιτών να εγκαταλείψουν τη χώρα, σκοτώνονται σε πανικό και επεισόδια βίας συνολικά 12 άτομα από τότε που έπεσε η Καμπούλ. (Business Insider) Το αμερικανικό Πεντάγωνο ανακοινώνει ότι από τις 14 Αυγούστου έχουν απομακρυνθεί από τη χώρα 7.000 πολίτες. (Axios) Οι Ταλιμπάν κηρύσσουν την ίδρυση του Ισλαμικού Εμιράτου του Αφγανιστάν. (Forbes) Στον Απώτερο Βορρά του Καμερούν σκοτώθηκαν 32 άτομα σε συγκρούσεις μεταξύ ψαράδων και κτηνοτρόφων τον μήνα αυτόν. Επίσης, πυρπολήθηκαν 19 χωριά. (Reuters)Καταστροφές και δυστυχήματα Σεισμός της Αϊτής το 2021 Ο αριθμός των νεκρών από τον πρόσφατο σεισμό που έπληξε την Αϊτή φθάνει τις 2.189. (Associated Press)Νόμος και έγκλημα Εκκενώνονται το κτήριο του Ανωτάτου Δικαστηρίου, η έδρα της Ρεπουμπλικανικής Εθνικής Επιτροπής και άλλες τοποθεσίες στην Ουάσινγκτον έπειτα από τη στάθμευση του οχήματος από έναν 49χρονο ακροδεξιό από τη Βόρεια Καρολίνα μπροστά από τη Βιβλιοθήκη του Κογκρέσου και την εκτόξευση απειλών ότι θα πυροδοτήσει βόμβα και δηλώσεων κατά της κυβέρνησης. Τελικά ο εξτρεμιστής παραδίδεται στην αστυνομία. (CNBC) Πόλεμος και επιθέσεις Ο πρόεδρος των ΗΠΑ Τζο Μπάιντεν στο δεύτερο διάγγελμά του εντός της εβδομάδας ανακοινώνει μεταξύ άλλων ότι έχουν απομακρυνθεί από το Αφγανιστάν 5.700 άτομα και ότι 18.000 έχουν απομακρυνθεί κατά τις πρόσφατες εβδομάδες. (CBS News)Υγεία και περιβάλλον Πανδημία COVID-19 Ο πρόεδρος της Σρι Λάνκα Γκοταμπάγια Ραγιαπάκσε επιβάλλει ένα πανεθνικό δεκαήμερο απαγορευτικό λόγω της αύξησης στα κρούσματα COVID-19. (Al Jazeera English) Τα κρούσματα COVID-19 στην Ταϊλάνδη ξεπερνούν το 1 εκατομμύριο. (The Straits Times)Πολιτική και εκλογές Στη Μαλαισία ο Ισμαήλ Σαμπρί Γιαακόμπ διορίζεται ως ο 9ος πρωθυπουργός, έπειτα από την παραίτηση του προκατόχου του, Μαχίντιν Γιασίν και την πτώση της κυβέρνησης. (Malaysiakini) (The Independent) (DW) Πόλεμος και επιθέσεις Πόλεμος του Αφγανιστάν Επτά άτομα σκοτώνονται σε πανικό στο αεροδρόμιο της Καμπούλ, καθώς συνεχίζεται η απομάκρυνση γυναικών, παιδιών και ξένων υπηκόων από το Αφγανιστάν. (Reuters)Διεθνείς σχέσεις Η Ευρωπαϊκή Ένωση δηλώνει ότι δεν θα υπάρξει καμία αναγνώριση και καθόλου συνομιλίες σε πολιτικό επίπεδο με τους Ταλιμπάν. Επίσης, η Κομισιόν ανακοινώνει την αύξηση στην ανθρωπιστική βοήθεια προς το Αφγανιστάν. (Reuters)Νόμος και έγκλημα Η πρώην πρόεδρος της Βολιβίας Τζανίνε Άνιες ενώ βρίσκεται στη φυλακή κόβει το βραχίονά της σε μια ύποπτη απόπειρα αυτοκτονίας. (El Comercio) (Reuters)Πολιτική και εκλογές Ο Ισμαήλ Σαμπρί Γιαακόμπ ορκίζεται ως ο 9ος πρωθυπουργός της Μαλαισίας. (CNA) Πόλεμος και επιθέσεις Πόλεμος του Αφγανιστάν Ο Αχμάντ Μασούντ, ο οποίος ηγείται της αντεπίθεσης κατά των Ταλιμπάν στην Παντζίρ μαζί με τον αυτοανακηρυχθέντα υπηρεσιακό πρόεδρο Αμράλα Σαλέχ, αρνείται να παραδώσει την Κοιλάδα Παντζίρ στους Ταλιμπάν και δηλώνει ότι ο πόλεμος είναι "αναπόφευκτος"εάν οι Ταλιμπάν αρνηθούν το διάλογο για το σχηματισμό μιας κυβέρνησης αποδοχής. (Al-Arabiya English)Καταστροφές και δυστυχήματα Σφοδρές πλημμύρες πλήττουν το Τενεσί των ΗΠΑ, με αποτέλεσμα να πεθάνουν 21 άτομα και να αγνοείται η τύχη άλλων 45. (CNN)Πολιτική και εκλογές Ο πρωθυπουργός της Σουηδίας Στέφαν Λεβέν ανακοινώνει την επικείμενη αποχώρησή του από την ηγεσία του Σοσιαλδημοκρατικού Κόμματος και από την πρωθυπουργία, το ερχόμενο φθινόπωρο. (in.gr) Πόλεμος και επιθέσεις Πόλεμος του Αφγανιστάν Ένας φρουρός ασφαλείας σκοτώνεται και άλλα τρία άτομα τραυματίζονται σε ανταλλαγή πυρών μεταξύ αγνώστων ενόπλων και των δυνάμεων του Αφγανιστάν στη βόρεια πύλη του αεροδρομίου της Καμπούλ. Στα πυρά εμπλέκονται επίσης γερμανικές και αμερικανικές δυνάμεις. (Reuters)Υγεία και περιβάλλον Πανδημία COVID-19 Το Βιετνάμ επιβάλλει το αυστηρότερο απαγορευτικό ως τώρα για την COVID-19 στη Χο Τσι Μινχ Σίτι. Οι πολίτες απαγορεύεται να εξέλθουν από την οικία τους και ο στρατός είναι υπεύθυνος για την απαρέγκλιτη τήρηση των μέτρων. (U.S. News and World Report)Διεθνείς σχέσεις Ευρωπαϊκή προσφυγική κρίση Η Πολωνία ανακοινώνει ότι θα κτίσει ένα τείχος στα σύνορά της με τη Λευκορωσία προκειμένου να σταματήσει την είσοδο μεταναστών μέσω του λευκορωσικού εδάφους στη χώρα. (Reuters) Διεθνείς σχέσεις Η Αλγερία διακόπτει τις διπλωματικές σχέσεις με το Μαρόκο με τον υπουργό Εξωτερικών της πρώτης Ραμντάν Λαμαμρά να κατηγορεί το Ραμπάτ για "εχθρικές ενέργειες". (Al Jazeera)Υγεία και περιβάλλον Πανδημία COVID-19 Η Ινδονησία ξεπερνά τα 4 εκατομμύρια κρούσματα της COVID-19. (detikHealth) Τα κρούσματα COVID-19 στο Ισραήλ υπερβαίνουν το 1 εκατομμύριο. (The Times of Israel) Η ελληνική κυβέρνηση ανακοινώνει νέα μέτρα για την COVID-19. Συγκεκριμένα καθίσταται υποχρεωτικό το τεστ για όλους τους ανεμβολίαστους εργαζομένους και για τους φοιτητές και φοιτήτριες πανεπιστημίων με δικά τους έξοδα με εξαίρεση τους μαθητές και μαθήτριες των σχολείων. Επίσης, πρόσβαση σε εστιατόρια, μπαρ καφέ, εσωτερικούς χώρους διασκέδασης και ψυχαγωγίας και σε αθλητικές εγκαταστάσεις θα έχουν αποκλειστικά οι εμβολιασμένοι και όσοι έχουν νοσήσει και αναρρώσει από COVID-19. Τα μέτρα θα ισχύσουν από τις 13 Σεπτεμβρίου 2021 ως τις 31 Μαρτίου 2022. (AP) Επίσης, στην Ελλάδα αναφέρεται ο αριθμός ρεκόρ των 4.608 νέων περιπτώσεων της COVID-19 κατά τις τελευταίες 24 ώρες, με το σύνολο των επιβεβαιωμένων κρουσμάτων να ανέρχεται σε 566.812. (Ekathimerini)Καταστροφές και δυστυχήματα Τουλάχιστον 12 ανθρακωρύχοι σκοτώνονται από έκρηξη μεθανίου και σκόνης άνθρακα στο ορυχείο "Λα Καρμπονέρα" του δήμου Τόπαγα της Κολομβίας.(El Periódico) Από την κατάρρευση πολυκατοικίας στο Τορίνο της Ιταλίας, πιθανόν λόγω διαρροής αερίου, σκοτώνεται ένα παιδί και τραυματίζονται άλλα τρία άτομα. (La Repubblica)Νόμος και έγκλημα Στην Ιαπωνία σε θάνατο καταδικάζεται από δικαστήριο της Φουκουόκα ο Σατόρου Νουμόρα, ηγετικό στέλεχος της γιακούζα, επειδή διέταξε 4 επιθέσεις, μία από τις οποίες ήταν θανατηφόρα. Είναι η πρώτη φορά που ένα ανώτερο μέλος της ιαπωνικής μαφίας καταδικάζεται στην εσχάτη των ποινών. (BBC)Πολιτική και εκλογές Σε ισχύ τίθεται η παραίτηση του κυβερνήτη Άντριου Κουόμο. Η Κάθι Χότσουλ ορκίζεται στη θέση του ως η πρώτη γυναίκα κυβερνήτης της Νέας Υόρκης. (NBC News) Ο Χακαΐντε Χιτσιλέμα ορκίζεται ως ο 7ος πρόεδρος της Ζάμπιας, διαδεχόμενος τον Έντγκαρ Λούνγκου. (Al Jazeera)Αθλητισμός Θερινοί Παραολυμπιακοί Αγώνες 2020 Η Οργανωτική Επιτροπή των Θερινών Ολυμπιακών και Παραολυμπιακών Αγώνων του Τόκιο ανακοινώνει το πρώτο κρούσμα COVID-19 σε αθλητή που βρέθηκε θετικός στο Ολυμπιακό Χωριό. (The Guardian) Με την τελετή έναρξης αρχίζουν οι Θερινοί Παραολυμπιακοί Αγώνες 2020 στο Τόκιο. Η τρίχρωμη σημαία του Αφγανιστάν υψώνεται στη διάρκεια της τελετής, παρά την αποχώρηση των αθλητών της χώρας. (CNN) (USA Today) Πόλεμος και επιθέσεις Σε επίθεση της Μπόκο Χαράμ σε στρατόπεδο του νιγηρικού στρατού στην Ντίφα του Νίγηρα σκοτώνονται 16 στρατιώτες και άλλοι 9 τραυματίζονται. Στη μάχη που ακουλουθεί,γύρω στους 50 ισλαμιστές σκοτώθηκαν. (Reuters) Από πυρά ενόπλου στη γαλλική πρεσβεία στο Νταρ ες Σαλάμ της Τανζανίας σκοτώνονται 3 αστυνομικοί και ένας εργαζόμενος στην ιδιωτική ασφάλεια. Τραυματίζονται άλλα έξι άτομα. Οι δυνάμεις ασφαλείας σκοτώνουν το δράστη. (Al Jazeera)Καταστροφές και δυστυχήματα Σφοδρές βροχοπτώσεις προξενούν κατολισθήσεις στη δυτική Βενεζουέλα, με αποτέλεσμα να πεθάνουν 20 άτομα και άλλα 17 να αγνοούνται. (Al Jazeera)Υγεία και περιβάλλον Πανδημία COVID-19 Το Πεντάγωνο στις ΗΠΑ ανακοινώνει ότι οι εμβολιασμοί για την COVID-19 θα γίνουν υποχρεωτικοί στον αμερικανικό στρατό. (U.S. News & World Report) Πόλεμος και επιθέσεις Πόλεμος του Αφγανιστάν Επίθεση αυτοκτονίας στο αεροδρόμιο της Καμπούλ το 2021 Σε βομβιστική επίθεση αυτοκτονίας στην είσοδο του διεθνούς αεροδρομίου της Καμπούλ σκοτώνονται τουλάχιστον 103 άτομα, από τα οποία 62 Αφγανοί πολίτες, 28 μαχητές Ταλιμπάν και 13 Αμερικανοί στρατιώτες. Περισσότερα από άλλα 150 άτομα τραυματίζονται. Το ΙΚΙΛ-Κ, ανέλαβε την ευθύνη για την επίθεση. (BBC) (The Guardian) Σε διάγγελμά του προς τον αμερικανικό λαό ο πρόεδρος των ΗΠΑ Τζο Μπάιντεν δηλώνει ότι η επιχείρηση για την απομάκρυνση των Αμερικανών πολιτών από το Αφγανιστάν θα συνεχιστεί παρά τις επιθέσεις. Επίσης, υπόσχεται ότι οι ΗΠΑ θα εκδικηθούν για το θάνατο των 13 Αμερικανών πεζοναυτών "κυνηγώντας" τους υπευθύνους για τις επιθέσεις και "κάνοντάς τους να πληρώσουν". (AP) Το Βέλγιο, η Δανία, ο Καναδάς, η Ολλανδία και η Ρωσία ολοκληρώνουν την επιχείρηση για την απομάκρυνση των πολιτών τους αεροπορικώς από το αεροδρόμιο της Καμπούλ, προλαβαίνοντας το τελεσίγραφο των Ταλιμπάν να αποχωρήσουν πριν τις 31 Αυγούστου. (BBC)Καταστροφές και δυστυχήματα Από την κατάρρευση, από άγνωστη αιτία, ενός τριώροφου κτηρίου στην Πενίσκολα στην Κοινότητα της Βαλένθια στην Ισπανία, σκοτώνονται δύο άτομα και άλλο ένα τραυματίζεται. (Euronews) Τουλάχιστον 9 άτομα σκοτώνονται και περισσότερα από άλλα 80 τραυματίζονται από έκρηξη σε στρατιωτικές εγκαταστάσεις στο νότιο Καζακστάν. (Euronews)Διεθνείς Σχέσεις Φόρουμ των Νήσων του Ειρηνικού Ωκεανού Το Κιριμπάτι επιβεβαιώνει την απόφασή του να αποχωρήσει από το Φόρουμ των Νήσων του Ειρηνικού Ωκεανού μαζί με άλλες 4 χώρες, τις Νήσους Μάρσαλ, το Ναουρού, το Παλάου και τις Ομόσπονδες Πολιτείες της Μικρονησίας. Οι χώρες αντιτίθενται στην τοποθέτηση του Χένρι Πούνα στη θέση του γενικού γραμματέα του φόρουμ. (RNZ)Νόμος και έγκλημα Οι Ταλιμπάν ανακοινώνουν την επαναφορά της δημόσιας απαγόρευσης στη μουσική στο Αφγανιστάν. (The Daily Telegraph)Πολιτική και εκλογές Ο Πάπας Φραγκίσκος διορίζει την Ιταλίδα μοναχή Αλεσάντρα Σμερίλι ως την πρώτη γυναίκα στη θέση της γραμματέα του Δικαστηρίου για την Προώθηση της Ανθρώπινης Ανάπτυξης. (Vatican News) Πόλεμος και επιθέσεις Πόλεμος του Αφγανιστάν Η Αυστραλία, η Ισπανία, η Νέα Ζηλανδία και η Νορβηγία τερματίζουν τις πτήσεις για την απομάκρυνση ατόμων από το Διεθνές Αεροδρόμιο Χαμίντ Καρζάι στην Καμπούλ. (Reuters) (Euro Weekly News) (Europa Press) Επίθεση στο αεροδρόμιο της Καμπούλ το 2021 Ο αριθμός των νεκρών από τη βομβιστική επίθεση αυτοκτονίας στο αεροδρόμιο της Καμπούλ αυξάνεται σε 175. Επιβεβαιώνεται ο θάνατος και τριών Βρετανών πολιτών στην ίδια επίθεση. (Al Jazeera)Οικονομία Η Κούβα αναγνωρίζει το κρυπτονόμισμα ως μέσο για τις νόμιμες συναλλαγές, κάτι που την καθιστά τη δεύτερη χώρα διεθνώς που προβαίνει σε μια τέτοια αναγνώριση μετά το Ελ Σαλβαδόρ. (Al Jazeera)Πολιτική και εκλογές Το ισλαμικό καθεστώς των Ταλιμπάν διορίζει τον Χαλίλ Χακανί στη θέση του επικεφαλής της ασφάλειας στην Καμπούλ. Ο Χακανί καταζητείται από τις ΗΠΑ για τρομοκρατία. (NBC News) Με ψήφους 73 προς 50, το Κογκρέσο του Περού εγκρίνει την αριστερή κυβέρνηση του προέδρου Πέδρο Καστίγιο. (Reuters)Υγεία και περιβάλλον Πανδημία COVID-19 Τα κρούσματα COVID-19 κατά το τελευταίο 24ωρο στο Βιετνάμ φθάνουν τις 12.920, με τον συνολικό αριθμό των περιπτώσεων να ανέρχεται στις 410.366. Οι νεκροί υπερβαίνουν τις 10.000. (Viet Nam News) Ο υπουργός Υγείας της Δανίας Μάγνους Χόινικε ανακοινώνει ότι η χώρα θα άρει όλους τους περιορισμούς για την COVID-19 από τις 10 Σεπτεμβρίου, επειδή θεωρεί ότι η επιδημία "έχει τεθεί υπό έλεγχο" και δεν συνιστά "μια θανάσιμη απειλή για την κοινωνία". Περισσότερο από το 70% των Δανών έχουν εμβολιαστεί πλήρως. (The Guardian) Πόλεμος και επιθέσεις Πόλεμος του Αφγανιστάν Σε αντίποινα για την επίθεση στο αεροδρόμιο της Καμπούλ, οι ΗΠΑ εξαπολύουν αεροπορική επίθεση στη Νανγκαρχάρ, σκοτώνοντας ένα μέλος του Ισλαμικού Κράτους της επαρχίας Χορασάν, το οποίο πιστεύεται ότι σχεδίασε την επίθεση στο αεροδρόμιο. (AP) Οι Βρετανοί στρατιώτες επιστρέφουν από το Αφγανιστάν στο Ηνωμένο Βασίλειο τερματίζοντας την επιχείρηση για την απομάκρυνση πολιτών και βάζουν τέλος στη στρατιωτική εμπλοκή του Ηνωμένου Βασίλειου στον πόλεμο.(Time) Αρχειοθετήθηκε 2021-08-30 στο Wayback Machine.Υγεία και περιβάλλον Πανδημία COVID-19 Οι Φιλιππίνες αναφέρουν τον αριθμό-ρεκόρ νέων κρουσμάτων της COVID-19 μέσα σε 24 ώρες, με 19.441 νέα περιστατικά και το εθνικό σύνολο κρουσμάτων να ανέρχεται στα 1,93 εκατομμύρια. (ABS-CBN News) Νυχτερινή απαγόρευση κυκλοφορίας (από τις 10 το βράδυ ως τις 5 το πρωί) επιβάλλεται ξανά στο Κοσσυφοπέδιο λόγω της επιδεινούμενης κατάστασης με την COVID-19 στη χώρα. Παράλληλα, το άνοιγμα των σχολείων αναβάλλεται για τις 13 Σεπτεμβρίου. (Politiko) Πόλεμος και επιθέσεις Πόλεμος του Αφγανιστάν Ο Αμερικανός υπουργός Εξωτερικών Άντονι Μπλίνκεν δηλώνει ότι απομένουν άλλοι 300 Αμερικανοί πολίτες που πρόκειται να απομακρυνθούν από το Αφγανιστάν και ότι οι Ταλιμπάν θα επιτρέψουν τη συνέχιση των επιχειρήσεων για την απομάκρυνση ξένων πολιτών από τη χώρα. (RealClearPolitics) (Arutz Sheva) Οι ΗΠΑ και άλλες 97 χώρες καταλήγουν σε συμφωνία με τους Ταλιμπάν να συνεχιστούν οι εκκενώσεις και μετά το πέρας της προθεσμίας της 31ης Αυγούστου.(Axios) Σε αεροπορικό βομβαρδισμό από τις ΗΠΑ με στόχο ένα όχημα που μετέφερε ύποπτο βομβιστή αυτοκτονίας και μέλος του Ισλαμικού Κράτους, σκοτώνονται τουλάχιστον 10 άτομα, ανάμεσα στα οποία και έξι παιδιά. Πληροφορίες αναφέρουν και άλλα θύματα-αμάχους. (BBC) Δύο Πακιστανοί στρατιώτες σκοτώνονται από πυρά στη μεθόριο με το Αφγανιστάν. (Al Jazeera English) Σε εκτόξευση ρουκέτας κοντά στο αεροδρόμιο της Καμπούλ σκοτώνεται ένα παιδί. (Al Jazeera English) Εμφύλιος Πόλεμος της Συρίας Σε βομβαρδισμό της πόλης Νταράα της Συρίας, που αποτελεί το τελευταίο προπύργιο Σύρων ανταρτών, σκοτώνονται 6 παιδιά. (Reuters) Δυνάμεις των Χούθι επιτίθενται με ντρόουν και βαλιστικούς πυραύλους στην Αεροπορική Βάση Αλ Ανάντ της Υεμένης σκοτώνοντας 43 στρατιώτες και τραυματίζοντας άλλους 56. (Al Jazeera English)Καταστροφές και δυστυχήματα Ο τυφώνας Άιντα γίνεται τροπική καταιγίδα του βαθμού 4 και πλήττει τις ακτές της Λουιζιάνας και του Μισισίπι. Ένα άτομο πεθαίνει έπειτα από τον τραυματισμό του από πεσμένο δέντρο στη Λουιζιάνα. (The New York Times) (CNN) Πόλεμος και επιθέσεις Πόλεμος του Αφγανιστάν (2001-2021): Τα στρατεύματα των ΗΠΑ ολοκληρώνουν την αποχώρησή τους από το Αφγανιστάν έπειτα από 20 χρόνια. (in.gr)Υγεία και περιβάλλον Πανδημία COVID-19 Οι θάνατοι από COVID-19 στην Αυστραλία ξεπερνούν τους 1000. (News.com.au) Η Νέα Ζηλανδία ανακοινώνει τον πρώτο θάνατο από το εμβόλιο της Pfizer-BioNTech σε γυναίκα που απεβίωσε από μυοκαρδίτιδα, μια σπάνια παρενέργεια. (TVNZ)Νόμος και έγκλημα Στη Βραζιλία ένοπλα μέλη συμμοριών παίρνουν ομήρους στη διάρκεια της φυγής τους μετά τη ληστεία σε τρεις τράπεζες στην Αρασατούμπα της πολιτείας του Σάο Πάουλο. Τρία άτομα σκοτώνονται στη διάρκεια του περιστατικού, συμπεριλαμβανομένου ενός από τους ληστές. Άλλα 4 άτομα τραυματίζονται, ένα από τα οποία στη διάρκεια έκρηξης. Συλλαμβάνονται τρεις ύποπτοι. (BBC)Αθλητισμός Θερινοί Παραολυμπιακοί Αγώνες 2020 Η σκοπεύτρια και αθλήτρια των Παραολυμπιακών Αγώνων Αβάνι Λεχάρα γίνεται η πρώτη ινδή που κερδίζει χρυσό μετάλλιο στους Παραολυμπιακούς Αγώνες.. (ESPN) Πόλεμος και επιθέσεις Οι Ταλιμπάν πανηγυρίζουν με πυροβολισμούς στην Καμπούλ έπειτα από την απογείωση του τελευταίου αεροσκάφους που μεταφέρει αμερικανικά στρατεύματα.(Reuters)Καταστροφές και δυστυχήματα Δύο άτομα σκοτώνονται και περισσότερα από 10 τραυματίζονται έπειτα από την κατάρρευση αυτοκινητοδρόμου στο Λουσντέιλ της πολιτείας Μισισίπι εξαιτίας του τυφώνα Άιντα. (CBS News) Τουλάχιστον 32 άτομα σκοτώνονται και περισσότερα από άλλα 20 τραυματίζονται από τη βουτιά λεωφορείου στη Λίμα του Περού. (Al Jazeera)Πολιτική και εκλογές Εσθονικές προεδρικές εκλογές 2021 Ο Άλαρ Κάρις εκλέγεται πρόεδρος της Εσθονίας από το Riigikogu. (ERR)